Donald Knuth

Cyfrifiadurwr a mathemategydd o'r Unol Daleithiau yw Donald Ervin Knuth (ynganiad: /kəˈnuːθ/; ganwyd 10 Ionawr 1938). Mae ei waith ynghlŷn â'r dadansoddiad o algorithmau wedi bod yn eithriadol o bwysig. Mae ganddo enw rhyngwladol ac mae wedi derbyn nifer mawr o wobrau ac anrhydeddau o sefydliadau ysgolheigaidd, gan gynnwys y Wobr Turing (1974)."Donald Knuth", Gwefan y Gymdeithas Frenhinol; adalwyd 9 Awst 2022

Ei waith pwysicaf yw The Art of Computer Programming, sy'n llyfr aml-gyfrol enfawr 
y cyhoeddwyd y rhannau cyntaf ohonynt ym 1968, ond sydd yn anghyflawn (2022) er ei fod yn parhau i lafurio yn ddiwyd arno, ac yn cyhoeddi rhannau newydd yn rheolaidd.

Yn ogystal â'i gyfraniadau sylfaenol mewn sawl maes cyfrifiadureg ddamcaniaethol, Knuth yw crëwr y system cysodi cyfrifiadurol TeX (a ddefnyddir yn helaeth ym maes cyhoeddi gwyddonol), y system ffont gysylltiedig METAFONT, a'r teulu o ffurfdeipiau Computer Modern. 

Mae'n athro emeritws ym Mhrifysgol Stanford, Califfornia.

Cyfeiriadau

Dolenni allanol
 Tudalen gartref Knuth ym Mhrifysgol Stanford
 Disgrifiad gan Knuth o The Art of Computer Programming

Categori:Academyddion Prifysgol Stanford
Categori:Cyfrifiadurwyr o'r Unol Daleithiau
Categori:Genedigaethau 1938
Categori:Mathemategwyr o'r Unol Daleithiau
Categori:Pobl o Wisconsin